nibzard/narodne-novine-full-text-markdown huggingface dataset:
### NN 101/2024 (28.8.2024.), Pravilnik o izmjeni Pravilnika o provedbi Programa potpore sektoru svinjogojstva za nadoknadu gubitka uslijed naređenih mjera za suzbijanje afričke svinjske kuge

MINISTARSTVO POLJOPRIVREDE, ŠUMARSTVA I RIBARSTVA

1769

Na temelju članka 39. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O PROVEDBI PROGRAMA POTPORE SEKTORU SVINJOGOJSTVA ZA NADOKNADU GUBITKA USLIJED NAREĐENIH MJERA ZA SUZBIJANJE AFRIČKE SVINJSKE KUGE

Članak 1.

U Pravilniku o provedbi Programa potpore sektoru svinjogojstva za nadoknadu gubitka uslijed naređenih mjera za suzbijanje afričke svinjske kuge (»Narodne novine«, broj 135/23.) u članku 9. stavak 6. mijenja se i glasi:

»Agencija za plaćanja Odluke iz stavka 5. ovoga članka podnositeljima zahtjeva dostavlja u skladu s člankom 15. stavkom 2. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske i 52/21., u daljnjem tekstu Zakon o poljoprivredi) putem AGRONET-a.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 910-05/23-02/153
 Urbroj: 525-13/862-24-24
 Zagreb, 9. kolovoza 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 101/2024 (28.8.2024.), Pravilnik o izmjeni Pravilnika o provedbi programa državne potpore proizvođačima svinja većih klaoničkih težina zbog otežanih uvjeta poslovanja uzrokovanih mjerama za suzbijanje afričke svinjske kuge

MINISTARSTVO POLJOPRIVREDE, ŠUMARSTVA I RIBARSTVA

1768

Na temelju članka 39. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O PROVEDBI PROGRAMA DRŽAVNE POTPORE PROIZVOĐAČIMA SVINJA VEĆIH KLAONIČKIH TEŽINA ZBOG OTEŽANIH UVJETA POSLOVANJA UZROKOVANIH MJERAMA ZA SUZBIJANJE AFRIČKE SVINJSKE KUGE

Članak 1.

U Pravilniku o provedbi Programa državne potpore proizvođačima svinja većih klaoničkih težina zbog otežanih uvjeta poslovanja uzrokovanih mjerama za suzbijanje afričke svinjske kuge (»Narodne novine«, br. 157/23. i 21/24.) u članku 10. stavak 7. mijenja se i glasi:

»Agencija za plaćanja Odluke iz stavka 6. ovoga članka podnositeljima zahtjeva dostavlja u skladu s člankom 15. stavkom 2. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske i 52/21., u daljnjem tekstu Zakon o poljoprivredi) putem AGRONET-a.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 404-01/23-01/86
 Urbroj: 525-13/862-24-24
 Zagreb, 9. kolovoza 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 101/2024 (28.8.2024.), Odluka o aktualnoj vrijednosti mirovine od 1. srpnja 2024.

Hrvatski zavod za mirovinsko osiguranje

1773

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 23. kolovoza 2024., donosi

ODLUKU

O AKTUALNOJ VRIJEDNOSTI MIROVINE
 OD 1. SRPNJA 2024.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2024. iznosi 13,17 EUR.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2024.

Klasa: 041-01/24-02/7
 Urbroj: 341-99-01/01-24-3
 Zagreb, 23. kolovoza 2024.

Predsjednica Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 101/2024 (28.8.2024.), Odluka o najnižoj mirovini za jednu godinu mirovinskog staža od 1. srpnja 2024.

HRVATSKI ZAVOD ZA MIROVINSKO OSIGURANJE

1774

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 23. kolovoza 2024., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2024.

Članak 1.

Najniža mirovina za jednu godinu mirovinskog staža od 1. srpnja 2024. iznosi 13,58 EUR.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2024.

Klasa: 041-01/24-02/7
 Urbroj: 341-99-01/01-24-4
 Zagreb, 23. kolovoza 2024.

Predsjednica Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 101/2024 (28.8.2024.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 2024.

HRVATSKI ZAVOD ZA MIROVINSKO OSIGURANJE

1775

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 23. kolovoza 2024., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2024.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2024. iznosi 301,92 EUR.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 30. lipnja 2024. usklađuju se od 1. srpnja 2024. za 7,46 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2024.

Klasa: 041-01/24-02/7
 Urbroj: 341-99-01/01-24-5
 Zagreb, 23. kolovoza 2024.

Predsjednica Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 101/2024 (28.8.2024.), Pravilnik o izmjenama Pravilnika o ribolovnim mogućnostima i raspodjeli državne kvote u 2024. godini za ribolov plavoperajne tune (Thunnus thynnus)

MINISTARSTVO POLJOPRIVREDE, ŠUMARSTVA I RIBARSTVA

1771

Na temelju članka 12. stavka 1. podstavaka 1., 7. i 9. te članka 40. stavka 9. Zakona o morskom ribarstvu (»Narodne novine« br. 62/17, 130/17, 14/19, 30/23 i 14/24), ministar poljoprivrede, šumarstva i ribarstva donosi

PRAVILNIK

O IZMJENAMA PRAVILNIKA O RIBOLOVNIM MOGUĆNOSTIMA I RASPODJELI DRŽAVNE KVOTE U 2024. GODINI ZA RIBOLOV PLAVOPERAJNE TUNE (Thunnus thynnus)

Članak 1.

U Pravilniku o ribolovnim mogućnostima i raspodjeli državne kvote u 2024. godini za ribolov plavoperajne tune (Thunnus thynnus) (»Narodne novine« br. 16/24) u članku 5. stavku 3. broj: »5« zamjenjuje se brojem: »10« i brišu se riječi: »niti se smije iskrcati više od 3 primjerka plavoperajne tune«.

Članak 2.

U Prilogu 1. u tablici Raspodjela državne kvote na gospodarski ribolov i negospodarski ribolov kao i na potkategorije gospodarskog i negospodarskog ribolova u 2024. godini, u dijelu koji se odnosi na »Plivarice tunolovke« broj: »900« zamjenjuje se brojem: »860«, a u dijelu koji se odnosi na »Prilov« broj: »18,47« zamjenjuje se brojem: »58,47«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/24-01/6
 Urbroj: 525-12/717-24-4
 Zagreb, 7. kolovoza 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.
### NN 101/2024 (28.8.2024.), Rješenje o razrješenju vršitelja dužnosti ravnatelja Sigurnosno-obavještajne agencije

PREDSJEDNIK REPUBLIKE HRVATSKE I PREDSJEDNIK VLADE REPUBLIKE HRVATSKE

1764

Na temelju članka 66. stavka 1. Zakona o sigurnosno-obavještajnom sustavu Republike Hrvatske (»Narodne novine«, br. 79/06. i 105/06.), a u vezi s člankom 103. stavkom 2. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske), Predsjednik Republike Hrvatske i predsjednik Vlade Republike Hrvatske, donijeli su

RJEŠENJE

O RAZRJEŠENJU VRŠITELJA DUŽNOSTI RAVNATELJA SIGURNOSNO-OBAVJEŠTAJNE AGENCIJE

Razrješuje se DANIEL MARKIĆ dužnosti vršitelja dužnosti ravnatelja Sigurnosno-obavještajne agencije, s danom 28. kolovoza 2024., na osobni zahtjev.

|  |  |
| --- | --- |
| Klasa: 080-02/24-02/24  Urbroj: 50301-15/07-24-2  Zagreb, 23. kolovoza 2024. | Klasa: 080-01/24-01/08  Urbroj: 71-10-01/2-24-3  Zagreb, 23. kolovoza 2024. |

|  |  |
| --- | --- |
| Predsjednik Vlade  Republike Hrvatske  mr. sc. Andrej Plenković, v. r. | Predsjednik  Republike Hrvatske  Zoran Milanović, v. r. |
### NN 102/2024 (30.8.2024.), Pravilnik o izmjeni Pravilnika o utvrđivanju naknada za šumu i šumsko zemljište

Ministarstvo poljoprivrede, šumarstva i ribarstva

1782

Na temelju članka 61. stavka 9. Zakona o šumama (»Narodne novine«, broj 68/18., 115/18., 98/19., 32/20., 145/20., 101/23. i 36/24.), potpredsjednik Vlade i ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O UTVRĐIVANU NAKNADA ZA ŠUMU I ŠUMSKO ZEMLJIŠTE

Članak 1.

U Pravilniku o utvrđivanju naknada za šumu i šumsko zemljište (»Narodne novine«, broj 12/20., 121/20. i 43/24.) u članku 13. stavak 4. mijenja se i glasi:

»(4) Iznimno od stavka 1. ovoga članka, naknada za šumsko zemljište u svrhu osnivanja prava služnosti radi istraživanja u svrhu eksploatacije mineralnih sirovina te mjerenja potencijala obnovljivog izvora energije, izraženo u eurima, obračunava se po formuli:

![](/files/_web/sluzbeni-dio/2024/133071/images/5332.jpg)

gdje su:

Nz – naknada za šumsko zemljište

P – površina služnosti

n – broj godina na koje se osniva pravo služnosti.«.

Članak 2.

Nedovršeni postupci izračuna naknade započeti prema odredbama Pravilnika o utvrđivanju naknada za šumu i šumsko zemljište (»Narodne novine«, broj 12/20., 121/20. i 43/24.) dovršit će se prema odredbama ovog Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/33
Urbroj: 525-10/593-24-1
Zagreb, 13. lipnja 2024.

Potpredsjednik Vlade i ministar
poljoprivrede, šumarstva i ribarstva
Josip Dabro, v. r.
### NN 102/2024 (30.8.2024.), Odluka o donošenju Akcijskog plana sadnje dodatnih stabala za doprinos kompenzaciji emisije iz turizma i smanjenju emisija stakleničkih plinova u Republici Hrvatskoj do 2030.

VLADA REPUBLIKE HRVATSKE

1778

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s točkom 7. Zaključka Vlade Republike Hrvatske o prihvaćanju Izvješća s 26. konferencije stranaka Okvirne konvencije UN-a o promjeni klime UNFCCC (COP26), klasa: 022-03/22-07/33, urbroj: 50301-05/14-22-1, od 3. veljače 2022., Vlada Republike Hrvatske je na sjednici održanoj 29. kolovoza 2024. donijela

ODLUKU

O DONOŠENJU AKCIJSKOG PLANA SADNJE DODATNIH STABALA ZA DOPRINOS KOMPENZACIJI EMISIJE IZ TURIZMA I SMANJENJU EMISIJA STAKLENIČKIH PLINOVA U REPUBLICI HRVATSKOJ DO 2030.

I.

Donosi se Akcijski plan sadnje dodatnih stabala za doprinos kompenzaciji emisije iz turizma i smanjenju emisija stakleničkih plinova u Republici Hrvatskoj do 2030. (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo poljoprivrede, šumarstva i ribarstva aktom, klasa: 321-01/23-01/115, urbroj: 525-10/600-24-46, od 13. kolovoza 2024.

II.

Zadužuje se Ministarstvo poljoprivrede, šumarstva i ribarstva da redovito prati provedbu Akcijskog plana te Vladi Republike Hrvatske jednom godišnje, a po potrebi i češće, podnosi Izvješće o provedbi Akcijskog plana, uz prijedlog eventualnih izmjena i/ili dopuna Akcijskog plana.

III.

Zadužuje se Ministarstvo poljoprivrede, šumarstva i ribarstva da o ovoj Odluci izvijesti sva tijela uključena u provedbu Akcijskog plana te da Akcijski plan objavi na svojoj mrežnoj stranici.

IV.

Financijska sredstva za provedbu Akcijskog plana osigurana su u Državnom proračunu Republike Hrvatske za 2024. godinu i projekcijama za 2025. i 2026. godinu, u razdjelu nositelja provedbe Akcijskog plana te financijskim planovima izvanproračunskih korisnika za isto razdoblje, dok će se preostala sredstva za provedbu do 2030. godine planirati u okviru dodijeljenih limita ukupnih rashoda za naredne godine. Sredstva su osigurana i u Strateškom planu Zajedničke poljoprivredne politike 2023. – 2027. i Programu Konkurentnost i kohezija 2021. – 2027. te iz prihoda za posebne namjene.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/300
Urbroj: 50301-27/22-24-2
Zagreb, 29. kolovoza 2024.

Predsjednik
mr. sc. Andrej Plenković, v. r.
### NN 102/2024 (30.8.2024.), Odluka o izmjenama i dopuni Odluke o osnivanju Nacionalnog vijeća za digitalnu transformaciju

VLADA REPUBLIKE HRVATSKE

1780

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s točkom 7. Strategije digitalne Hrvatske za razdoblje do 2032. godine (»Narodne novine«, broj 2/23.), Vlada Republike Hrvatske je na sjednici održanoj 29. kolovoza 2024. donijela

ODLUKU

O IZMJENAMA I DOPUNI ODLUKE O OSNIVANJU NACIONALNOG VIJEĆA ZA DIGITALNU TRANSFORMACIJU

I.

U Odluci o osnivanju Nacionalnog vijeća za digitalnu transformaciju (»Narodne novine«, br. 22/23. i 72/23), u točki II. stavku 1. točke 6. do 19. mijenjaju se i glase:

»6. potpredsjednik Vlade Republike Hrvatske i ministar obrane

7. potpredsjednik Vlade Republike Hrvatske i ministar poljoprivrede, šumarstva i ribarstva

8. potpredsjednik Vlade Republike Hrvatske i ministar financija

9. ministar vanjskih i europskih poslova

10. ministar gospodarstva

11. ministrica zaštite okoliša i zelene tranzicije

12. ministar pravosuđa, uprave i digitalne transformacije

13. ministar znanosti, obrazovanja i mladih

14. ministar demografije i useljeništva

15. ministrica kulture i medija

16. ministar turizma i sporta

17. ministar regionalnoga razvoja i fondova Europske unije

18. ministar rada, mirovinskoga sustava, obitelji i socijalne politike

19. ministar zdravstva«.

Iza točke 19. dodaje se nova točka 20. koja glasi:

»20. državni tajnik u Ministarstvu pravosuđa, uprave i digitalne transformacije zadužen za digitalnu transformaciju«.

Dosadašnje točke 20. do 41. postaju točke 21. do 42.

II.

U točki V. stavku 1. riječi: »Središnji državni ured za razvoj digitalnog društva« zamjenjuju se riječima: »Ministarstvo pravosuđa, uprave i digitalne transformacije«.

III.

Zadužuje se Ministarstvo pravosuđa, uprave i digitalne transformacije da o ovoj Odluci obavijesti članove Vijeća iz točke I. ove Odluke.

Zadužuju se članovi Vijeća iz točke I. ove Odluke da u roku od osam dana od dana primitka obavijesti iz stavka 1. ove točke imenuju zamjenike članova Vijeća i o tome obavijeste Ured predsjednika Vlade Republike Hrvatske i Ministarstvo pravosuđa, uprave i digitalne transformacije.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/299
Urbroj: 50301-04/25-24-2
Zagreb, 29. kolovoza 2024.

Predsjednik
mr. sc. Andrej Plenković, v. r.
### NN 102/2024 (30.8.2024.), Odluka o izmjenama Odluke o osnivanju Vijeća za državnu informacijsku infrastrukturu

VLADA REPUBLIKE HRVATSKE

1779

Na temelju članka 4. stavka 1. Uredbe o uspostavljanju javnog Registra za koordinaciju projekata izgradnje državne informacijske infrastrukture (»Narodne novine«, br. 134/14. i 40/16.), Vlada Republike Hrvatske je na sjednici održanoj 29. kolovoza 2024. donijela

ODLUKU

O IZMJENAMA ODLUKE O OSNIVANJU VIJEĆA ZA DRŽAVNU INFORMACIJSKU INFRASTRUKTURU

I.

U Odluci o osnivanju Vijeća za državnu informacijsku infrastrukturu (»Narodne novine«, broj 72/23.), u točki II. stavku 1. podstavak 1. mijenja se i glasi:

»– predstavnik tijela državne uprave nadležnog za poslove pravosuđa, uprave i digitalne transformacije«.

Podstavak 5. briše se.

Dosadašnji podstavak 6. postaje podstavak 5.

U dosadašnjem podstavku 7. koji postaje podstavak 6. riječi: »za poslove znanosti i obrazovanja« zamjenjuju se riječima: »za poslove znanosti, obrazovanja i mladih«.

U dosadašnjem podstavku 8. koji postaje podstavak 7. riječi: »i održivog razvoja« brišu se.

Dosadašnji podstavci 9. do 18. postaju podstavci 8. do 17.

II.

U točki III. stavku 1. riječ: »čelnik« zamjenjuje se riječju: »predstavnik«, a riječi: »razvoja digitalnog društva« zamjenjuju se riječima: »pravosuđa, uprave i digitalne transformacije«.

III.

U točki V. stavku 1. riječi: »Središnji državni ured za razvoj digitalnog društva« zamjenjuju se riječima: »Ministarstvo pravosuđa, uprave i digitalne transformacije«.

IV.

Zadužuje se Ministarstvo pravosuđa, uprave i digitalne transformacije da o ovoj Odluci obavijesti tijela iz točke I. ove Odluke u roku od osam dana od dana njezinog stupanja na snagu.

Zadužuju se čelnici tijela iz točke I. ove Odluke da u roku od osam dana od dana primitka obavijesti iz stavka 1. ove točke imenuju članove i zamjenike članova Vijeća i o tome obavijeste Ministarstvo pravosuđa, uprave i digitalne transformacije.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/281
Urbroj: 50301-04/25-24-4
Zagreb, 29. kolovoza 2024.

Predsjednik
mr. sc. Andrej Plenković, v. r.
### NN 103/2024 (4.9.2024.), III. dodatak Kolektivnom ugovoru Lika ceste d.o.o.

KOLEKTIVNI UGOVORI

1799

Na temelju Zakona o radu (»Narodne novine« 93/14, 127/17 i 98/19, 151/22, 46/23 i 64/23) i Zakona o reprezentativnosti udruga poslodavaca i sindikata (»Narodne novine« 93/14 i 26/15),

Nezavisni cestarski sindikat, Širolina 4, 10000 Zagreb, zastupan po predsjedniku Anđelku Kasuniću,

i

Sindikat prometa i veza Hrvatske, Škendera Fabkovića 1/I, 10000 Zagreb, zastupan po predsjedniku Stjepanu Lisičaku (u daljnjem tekstu: Sindikat), s jedne strane,

i

Lika ceste d.o.o., Smiljanska ulica 41, 53000 Gospić, zastupane po direktoru Josi Vrkljanu

(u daljnjem tekstu: Poslodavac), s druge strane,

sklopili su 6. 6. 2024. godine u Gospiću sljedeći

III. DODATAK KOLEKTIVNOM UGOVORU

Na temelju čl. 156 Kolektivnog ugovora sklopljenog 17. kolovoza 2022. godine Uprava društva Lika ceste i Nezavisni cestarski sindikat i Sindikat prometa i veza Hrvatske sklopili su ovaj III. dodatak Kolektivnom ugovoru.

Članak 1.

Svakom radniku će se isplatiti novčana paušalna naknadu za podmirivanje troškova prehrane.

Članak 2.

Iznos naknade iz čl. 1. iznosi 0,28 eura za svaki sat efektivnog rada do maksimalno 50,00 eura mjesečno odnosno do maksimalno 600,00 eura godišnje.

Članak 3.

U uvjetima pozitivnog poslovnog rezultata poslodavac može do kraja godine isplatiti dodatnih 600,00 eura svakom radniku uvažavajući formulu isplate za efektivne sate rada.

Članak 4.

Ovaj III. Dodatak Kolektivnom ugovoru primjenjuje se od 1. lipnja 2024. godine i traje za vrijeme važenja Kolektivnog ugovora.

Ur.br.: 1793/2024
 Gospić, 6. lipnja 2024.

|  |  |
| --- | --- |
| ZA POSLODAVCA  Za Lika ceste d.o.o.  Joso Vrkljan, v. r. | ZA SINDIKATE  Nezavisni cestarski sindikat  Predsjednik  Anđelko Kasunić, v. r.  NCS, Podružnica Lika ceste  Predsjednik  Ivica Uzelac, v. r.  Sindikat prometa i veza Hrvatske  Predsjednik  Stjepan Lisičak, v. r. |
### NN 103/2024 (4.9.2024.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

1797

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. podstavka 1. točke 9. Zakona o tržištu električne energije (»Narodne novine«, broj 111/21 i 83/23), Hrvatska energetska regulatorna agencija je na sjednici Upravnog vijeća održanoj 29. kolovoza 2024. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. listopada 2024. do 31. prosinca 2024., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju  (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,137191 | 0,080701 | 4,645 |
| Srednji napon | |  | 0,130355 | 0,076680 | 4,645 |
| Niski napon | Crveni |  | 0,127360 | 0,074918 | 4,645 |
| Bijeli |  | 0,146077 | 0,085928 | 4,645 |
| Plavi | 0,126873 |  |  | 4,645 |
| Žuti | 0,099292 |  |  | 0,000 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,155900 | 0,091700 | 4,645 |
| Srednji napon | |  | 0,148100 | 0,087100 | 4,645 |
| Niski napon | Crveni |  | 0,144700 | 0,085100 | 4,645 |
| Bijeli |  | 0,166000 | 0,097600 | 4,645 |
| Plavi | 0,144200 |  |  | 4,645 |
| Žuti | 0,112800 |  |  | 0,000 |

II.

Ova Odluka objavit će se u »Narodnim novinama«, a stupa na snagu 1. listopada 2024.

Klasa: 391-35/24-01/1
 Urbroj: 371-06-24-16
 Zagreb, 29. kolovoza 2024.

Zamjenik predsjednika Upravnog vijeća
 mr. sc. Željko Vrban, v. r.
### NN 103/2024 (4.9.2024.), Pravilnik o dopuni Pravilnika o žitaricama i proizvodima od žitarica

MINISTARSTVO POLJOPRIVREDE, ŠUMARSTVA I RIBARSTVA

1792

Na temelju članka 78. stavka 2. Zakona o poljoprivredi (»Narodne novine«, br. 118/18., 42/20., 127/20. – Odluka USRH, 52/21. i 152/22.) ministar poljoprivrede, šumarstva i ribarstva donosi

PRAVILNIK

O DOPUNI PRAVILNIKA O ŽITARICAMA I PROIZVODIMA OD ŽITARICA

Članak 1.

U Pravilniku o žitaricama i proizvodima od žitarica (»Narodne novine«, broj 101/22) u članku 44. iza stavka 2. dodaje se stavak 3. koji glasi:

»(3) Iznimno od odredbi iz stavka 2. ovoga članka, proizvodi iz članka 25. stavaka 2. i 5. ovoga Pravilnika mogu se i dalje proizvoditi i označavati prema propisu iz stavka 1. ovoga članka i stavljati na tržište najkasnije do 30. rujna 2025. godine, a mogu se nalaziti na tržištu do isteka roka trajanja.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/35
 Urbroj: 525-13/910-24-1
 Zagreb, 26. kolovoza 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.
### NN 104/2024 (6.9.2024.), Odluka o stavljanju u službenu uporabu katastarskog operata katastra nekretnina za katastarsku općinu Kihalac Nova

Državna geodetska uprava

1810

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU KIHALAC NOVA

I.

Na temelju podataka katastarske izmjere, podataka prikupljenih tijekom predočavanja elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Kihalac Nova (MB 339504), a koji se sastoji od:

– elaborata geodetske osnove

– katastarskog plana u digitalnom obliku,

– pregledne karte u mjerilu 1:5000,

– skice izmjere M 1:500 (10 komada),

– skice izmjere M 1:1000 (5 komada),

– popisa katastarskih čestica u rasponu od broja 1 do 158 (ukupno 158 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 158 (ukupno 158 PL-ova).

II.

Katastarski operat katastra nekretnina za katastarsku općinu Kihalac Nova (MB 339504) stavlja se u službenu uporabu 2. rujna 2024. godine.

III.

Stavljenjem u službenu uporabu katastarskog operata katastra nekretnina za katastarsku općinu Kihalac Nova (MB 339504) postojeći katastarski operat za dio katastarske općine Kihalac (MB 310255) obuhvaćen katastarskom izmjerom stavlja se izvan službene uporabe i pohranjuje u područnom uredu za katastar.

IV.

Od dana stavljanja u službenu uporabu katastarskog operata katastra nekretnina za katastarsku općinu Kihalac Nova (MB 339504) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Kihalac Nova (MB 339504).

V.

Katastarski operat katastra nekretnina za katastarsku općinu Kihalac Nova (MB 339504) mora se održavati u trajnoj suglasnosti s novoosnovanom zemljišnom knjigom za katastarsku općinu Kihalac Nova.

VI.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/24-03/9
 Urbroj: 541-03-01/1-24-4
 Zagreb, 29. kolovoza 2024.

Glavni ravnatelj
 Antonio Šustić, dipl. ing. geod., v. r.
### NN 104/2024 (6.9.2024.), Odluka o osnivanju Konzulata Republike Hrvatske u Australiji, sa sjedištem u Adelaideu

PREDSJEDNIK REPUBLIKE HRVATSKE

1800

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/24-05/02, urbroj: 50301-21/06-24-5 od 22. kolovoza 2024., donosim

ODLUKU

O OSNIVANJU KONZULATA REPUBLIKE HRVATSKE U AUSTRALIJI, SA SJEDIŠTEM
 U ADELAIDEU

Osniva se Konzulat Republike Hrvatske u Australiji, sa sjedištem u Adelaideu, na čelu s počasnim konzulom i konzularnim ovlastima nad konzularnim područjem koje obuhvaća saveznu australsku državu Južnu Australiju.

Ova Odluka stupa na snagu danom donošenja.

Klasa: 020-02/24-01/08
 Urbroj: 71-10-01/1-24-2
 Zagreb, 2. rujna 2024.

Predsjednik
 Republike Hrvatske
 Zoran Milanović, v. r.
### NN 104/2024 (6.9.2024.), Odluka o postavljanju počasnog konzula Republike Hrvatske u Australiji, sa sjedištem u Adelaideu

PREDSJEDNIK REPUBLIKE HRVATSKE

1801

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U AUSTRALIJI, SA SJEDIŠTEM U ADELAIDEU

DAVID ANTHONY TUDOROVIĆ postavlja se za počasnog konzula Republike Hrvatske u Australiji, sa sjedištem u Adelaideu i konzularnim ovlastima nad konzularnim područjem koje obuhvaća saveznu državu Južnu Australiju.

Ova Odluka stupa na snagu danom donošenja.

Klasa: 020-02/24-05/09
 Urbroj: 71-10-01/1-24-2
 Zagreb, 2. rujna 2024.

Predsjednik
 Republike Hrvatske
 Zoran Milanović, v. r.
### NN 104/2024 (6.9.2024.), Uredba o izmjeni Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad

VLADA REPUBLIKE HRVATSKE

1803

Na temelju članka 43. stavka 5. Zakona o socijalnoj skrbi (»Narodne novine«, br. 18/22., 46/22., 119/22., 71/23. i 156/23.), Vlada Republike Hrvatske je na sjednici održanoj 6. rujna 2024. donijela

UREDBU

O IZMJENI UREDBE O MJESEČNOM IZNOSU NAKNADE ZA UGROŽENOG KUPCA ENERGENATA, NAČINU SUDJELOVANJA U PODMIRENJU TROŠKOVA ENERGENATA KORISNIKA NAKNADE I POSTUPANJU HRVATSKOG ZAVODA ZA SOCIJALNI RAD

Članak 1.

U Uredbi o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, br. 31/22., 104/22., 31/23., 28/24. i 32/24.), u članku 2. stavku 2. riječi: »30. rujna 2024.« zamjenjuju se riječima: »31. ožujka 2025.«.

Članak 2.

Korisnici prava na naknadu za ugroženog kupca energenata kojima je na dan stupanja na snagu ove Uredbe priznato pravo na naknadu za ugroženog kupca energenata na rok iz članka 2. stavka 2. Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, br. 31/22., 104/22., 31/23., 28/24. i 32/24.), od dana stupanja na snagu ove Uredbe uvećanu naknadu iz članka 1. ove Uredbe ostvaruju do prestanka prava na naknadu za ugroženog kupca energenata, a najkasnije do 31. ožujka 2025.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/101
 Urbroj: 50301-04/15-24-2
 Zagreb, 6. rujna 2024.

Predsjednik
 mr. sc. Andrej Plenković, v. r.
### NN 104/2024 (6.9.2024.), Odluka o nastavku provedbe mjere za smanjenje utjecaja porasta cijena energenata na pružatelje socijalnih usluga u Republici Hrvatskoj

VLADA REPUBLIKE HRVATSKE

1807

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 6. rujna 2024. donijela

ODLUKU

O NASTAVKU PROVEDBE MJERE ZA SMANJENJE UTJECAJA PORASTA CIJENA ENERGENATA NA PRUŽATELJE SOCIJALNIH USLUGA
 U REPUBLICI HRVATSKOJ

I.

Pružateljima socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostave obroka te udomiteljskim obiteljima, u razdoblju od dana stupanja na snagu ove Odluke do 31. ožujka 2025. osiguravaju se sredstva za naknadu troškova električne energije, toplinske energije i plina, kojom se ublažava udar od porasta cijena energenata.

II.

Na temelju ove Odluke ministar rada, mirovinskoga sustava, obitelji i socijalne politike donijet će odluku o produženju mjere za pružatelje socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostave obroka koji su bili obuhvaćeni mjerom sukladno Odluci o provedbi mjere za smanjenje utjecaja porasta cijena energenata na pružatelje socijalnih usluga u Republici Hrvatskoj (»Narodne novine«, broj 31/22.), Odluci o nastavku provedbe mjere za smanjenje utjecaja porasta cijena energenata na pružatelje socijalnih usluga u Republici Hrvatskoj (»Narodne novine«, broj 31/23.) i Odluci o nastavku provedbe mjere za smanjenje utjecaja porasta cijena energenata na pružatelje socijalnih usluga u Republici Hrvatskoj (»Narodne novine«, broj 32/24.)

Za pružatelje socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostava obroka, koji nisu bili obuhvaćeni Odlukama iz stavka 1. ove točke, raspisat će se javni poziv na temelju kojeg će ministar rada, mirovinskoga sustava, obitelji i socijalne politike donijeti odluku o proširenju popisa korisnika mjere za smanjenje utjecaja porasta cijena energenata.

Za socijalnu uslugu smještaja u udomiteljskoj obitelji ministar rada, mirovinskoga sustava, obitelji i socijalne politike donijet će odluku na temelju službenih podataka iz Registra udomitelja.

III.

Financijska sredstva za provedbu mjere iz točke I. ove Odluke, u visini od 2.029.000,00 eura, osigurat će se preraspodjelom sredstava unutar financijskog plana Ministarstva rada, mirovinskoga sustava, obitelji i socijalne politike.

IV.

Za provedbu ove Odluke zadužuju se Ministarstvo rada, mirovinskoga sustava, obitelji i socijalne politike i Financijska agencija.

V.

Ova Odluka objavit će se u »Narodnim novinama«, a stupa na snagu 1. listopada 2024.

Klasa: 022-03/24-04/321
 Urbroj: 50301-04/15-24-2
 Zagreb, 6. rujna 2024.

Predsjednik
 mr. sc. Andrej Plenković, v. r.
### NN 104/2024 (6.9.2024.), Zaključak u vezi s potporom studentskim centrima za održiv sustav prehrane

VLADA REPUBLIKE HRVATSKE

1809

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 6. rujna 2024. donijela

ZAKLJUČAK

1. Vlada Republike Hrvatske nastavlja podupirati studentske centre kojima su u nabavi namirnica cijene neodrživo povećane, kao i cijene energenata, stoga je za održiv sustav prehrane studenata nužna daljnja provedba mjere kojom se definira visina subvencije.

2. Zadužuje se Ministarstvo znanosti, obrazovanja i mladih da, u cilju realizacije točke 1. ovoga Zaključka, pristupi žurnoj izmjeni odredbi Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, br. 120/13., 8/14., 113/22. i 37/23.), na način da se produlji primjena mjere do 30. rujna 2025.

3. Ovaj Zaključak objavit će se u »Narodnim novinama«.

Klasa: 022-03/24-07/299
 Urbroj: 50301-04/25-24-3
 Zagreb, 6. rujna 2024.

Predsjednik
 mr. sc. Andrej Plenković, v. r.
### NN 106/2024 (11.9.2024.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. listopada 2024. do 31. prosinca 2024.

Hrvatska energetska regulatorna agencija

1822

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 30/24 i 56/24), Hrvatska energetska regulatorna agencija je na 25. sjednici Upravnog vijeća održanoj 5. rujna 2024. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. LISTOPADA 2024. DO 31. PROSINCA 2024.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. listopada 2024. do 31. prosinca 2024. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0387 EUR/kWh.

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0084 EUR/kWh.

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Ova Odluka objavit će se u »Narodnim novinama«, a stupa na snagu 1. listopada 2024.

Klasa: 391-35/23-01/21
 Urbroj: 371-04-24-14
 Zagreb, 5. rujna 2024.

Zamjenik predsjednika
 Upravnog vijeća
 mr. sc. Željko Vrban, v. r.
### NN 106/2024 (11.9.2024.), Pravilnik o izmjenama i dopuni Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

MINISTARSTVO POLJOPRIVREDE, ŠUMARSTVA I RIBARSTVA

1820

Na temelju članka 12. stavka 1. točaka 1., 2., 7. i 8. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNI PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, br. 23/22., 123/22., 13/23. i 25/24.) u članku 3. stavku 2. točke e) i f) brišu se.

Dosadašnje točke g) i h) postaju točke e) i f).

Iza stavka 4. dodaje se stavak 5. koji glasi:

»(5) Ukupni ulov svih vrsta ograničava se na 130 t po plovilu koje obavlja ribolov okružujućom mrežom plivaricom – srdelarom tijekom svakog od razdoblja:

a) od 31. kolovoza u 12:00 sati do 30. rujna u 12:00 sati

b) od 30. rujna u 12:00 sati do 31. listopada u 12:00 sati.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/23
 Urbroj: 525-12/718-24-21
 Zagreb, 5. rujna 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.
### NN 106/2024 (11.9.2024.), Rješenje o razrješenju i imenovanju supredsjedatelja Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije

Vlada Republike Hrvatske

1816

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 4. Sporazuma između Vlade Republike Hrvatske i Vlade Republike Srbije o gospodarskoj suradnji (»Narodne novine – Međunarodni ugovori«, broj 9/09.), Vlada Republike Hrvatske je na sjednici održanoj 29. kolovoza 2024. donijela

RJEŠENJE

O RAZRJEŠENJU I IMENOVANJU SUPREDSJEDATELJA ZAJEDNIČKOG ODBORA ZA PROVEDBU I POTICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE SRBIJE

1. Razrješuje se HRVOJE BUJANOVIĆ dužnosti supredsjedatelja Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije.

2. Imenuje se GORAN ROMEK, državni tajnik u Ministarstvu gospodarstva, supredsjedateljem Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije.

Klasa: 080-02/24-03/72
 Urbroj: 50301-15/07-24-02
 Zagreb, 29. kolovoza 2024.

Predsjednik
 mr. sc. Andrej Plenković, v. r.
### NN 106/2024 (11.9.2024.), Rješenje o razrješenju i imenovanju predsjednika, zamjenika predsjednika i dijela članova Nadzornog odbora Hrvatske banke za obnovu i razvitak

VLADA REPUBLIKE HRVATSKE

1818

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine«, br. 138/06. i 25/13.), Vlada Republike Hrvatske je na sjednici održanoj 29. kolovoza 2024. donijela

RJEŠENJE

O RAZRJEŠENJU I IMENOVANJU PREDSJEDNIKA, ZAMJENIKA PREDSJEDNIKA I DIJELA ČLANOVA NADZORNOG ODBORA HRVATSKE BANKE ZA OBNOVU I RAZVITAK

1. Razrješuje se dr. sc. MARKO PRIMORAC dužnosti predsjednika Nadzornog odbora Hrvatske banke za obnovu i razvitak.

Razrješuje se DAMIR HABIJAN dužnosti zamjenika predsjednika Nadzornog odbora Hrvatske banke za obnovu i razvitak.

Razrješuju se dužnosti članovi Nadzornog odbora Hrvatske banke za obnovu i razvitak:

– ŠIME ERLIĆ

– dr. sc. NIKOLINA BRNJAC

– mr. sc. MARIJA VUČKOVIĆ

– BRANKO BAČIĆ.

2. Imenuje se dr. sc. MARKO PRIMORAC, potpredsjednik Vlade Republike Hrvatske i ministar financija, predsjednikom Nadzornog odbora Hrvatske banke za obnovu i razvitak, po položaju.

Imenuje se ANTE ŠUŠNJAR, ministar gospodarstva, zamjenikom predsjednika Nadzornog odbora Hrvatske banke za obnovu i razvitak, po položaju.

Imenuje se ŠIME ERLIĆ, ministar regionalnoga razvoja i fondova Europske unije, članom Nadzornog odbora Hrvatske banke za obnovu i razvitak, po položaju.

Za članove Nadzornog odbora Hrvatske banke za obnovu i razvitak, imenuju se:

– JOSIP DABRO, potpredsjednik Vlade Republike Hrvatske i ministar poljoprivrede, šumarstva i ribarstva

– mr. sc. MARIJA VUČKOVIĆ, ministrica zaštite okoliša i zelene tranzicije

– BRANKO BAČIĆ, potpredsjednik Vlade Republike Hrvatske i ministar prostornoga uređenja, graditeljstva i državne imovine.

Klasa: 080-02/24-03/67

Urbroj: 50301-15/28-24-03

Zagreb, 29. kolovoza 2024.

Predsjednik
 mr. sc. Andrej Plenković, v. r.
### NN 106/2024 (11.9.2024.), Rješenje o razrješenju ravnatelja Uprave za makroekonomske analize, Europsku uniju i međunarodne financijske odnose u Ministarstvu financija

VLADA REPUBLIKE HRVATSKE

1817

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. i stavka 7. točke 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 29. kolovoza 2024. donijela

RJEŠENJE

O RAZRJEŠENJU RAVNATELJA UPRAVE ZA MAKROEKONOMSKE ANALIZE, EUROPSKU UNIJU I MEĐUNARODNE FINANCIJSKE ODNOSE U MINISTARSTVU FINANCIJA

Razrješuje se HRVOJE MRŠIĆ položaja ravnatelja Uprave za makroekonomske analize, Europsku uniju i međunarodne financijske odnose u Ministarstvu financija, s danom 31. kolovoza 2024., na osobni zahtjev.

Klasa: UP/I 080-02/24-02/90
 Urbroj: 50301-15/07-24-02
 Zagreb, 29. kolovoza 2024.

Predsjednik
 mr. sc. Andrej Plenković, v. r.
### NN 106/2024 (11.9.2024.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom – koćom u 2024. godini

Ministarstvo poljoprivrede, šumarstva i ribarstva

1819

Na temelju članka 12. stavka 1. točke 1. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2024. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2024. godini.

Članak 2.

(1) Plovilima koja obavljaju ribolov pridnenom povlačnom mrežom – koćom zabranjen je ribolov u ribolovnim zonama C, D i E u razdoblju od 15. rujna 2024. godine u 00:00 sati do 14. listopada 2024. godine u 24:00 sata.

(2) Iznimno od stavka 1. ovoga članka, u ribolovnoj zoni E ribolov pridnenom povlačnom mrežom – koćom dozvoljen je u:

a. dijelu podzone E1 sjeverno od spojnice: rt Grota na otoku Cresu – rt Pelova na otoku Krku

b. podzoni E2.

(3) U skladu sa stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1. ovog Pravilnika i čini njegov sastavni dio.

Članak 3.

Odredbe članka 2. ovog Pravilnika ne utječu na odredbe Pravilnika o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 102/17., 74/18., 20/19. i 107/20.) i Pravilnika o obavljanju ribolova u zaštićenim područjima, posebnim staništima i područjima s posebnom regulacijom ribolova (»Narodne novine«, broj 125/20.).

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/24-01/54

Urbroj: 525-12/718-24-1

Zagreb, 10. rujna 2024.

Potpredsjednik vlade i ministar
 poljoprivrede, šumarstva i ribarstva
 Josip Dabro, v. r.

PRILOG 1.

![](/files/_web/sluzbeni-dio/2024/133084/images/4876.jpg)
### NN 107/2024 (13.9.2024.), Indeks proizvođačkih cijena industrijskih proizvoda na domaćem tržištu u kolovozu 2024.

Državni zavod za statistiku

1838

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2024.

Indeks proizvođačkih cijena industrijskih proizvoda na domaćem tržištu u kolovozu 2024. u odnosu na srpanj 2024. iznosi 99,5.

Klasa: 954-01/24-01/01
 Urbroj: 555-01-05-03-02-24-18
 Zagreb, 9. rujna 2024.

Glavna ravnateljica
 Lidija Brković, v. r.
### NN 107/2024 (13.9.2024.), Rješenje o utvrđivanju cijena obuke i ispita za polaznike Tečaja prometnih redara odnosno službenika jedinica lokalne samouprave

Ministarstvo unutarnjih poslova

1833

Na temelju članka 14. stavka 2. Pravilnika o uvjetima za obavljanje poslova upravljanja prometom, nadzora i premještanja nepropisno zaustavljanih i parkiranih vozila kada te poslove obavljaju jedinice lokalne samouprave te programu i načinu osposobljavanja službenika (»Narodne novine« broj 143/08, 105/09, 52/10 i 53/12), ministar unutarnjih poslova donosi

RJEŠENJE

O UTVRĐIVANJU CIJENA OBUKE I ISPITA ZA POLAZNIKE TEČAJA PROMETNIH REDARA ODNOSNO SLUŽBENIKA JEDINICA LOKALNE SAMOUPRAVE

I.

Ovim Rješenjem utvrđuje se cijena obuke i ispita za polaznike Tečaja prometnih redara odnosno službenika jedinica lokalne samouprave koji će obavljati poslove upravljanja prometom te nadzora i premještanja nepropisno zaustavljanih i parkiranih vozila, u iznosu od 292,00 eura po polazniku (u cijenu nije uračunat smještaj i prehrana).

II.

Cijena ponovljenog ispita iz točke I. ovog Rješenja iznosi 116,80 eura po polazniku.

III.

Prikupljena sredstva iz točke I. i II. ovog Rješenja uplaćuju se u Riznicu Ministarstva financija Republike Hrvatske, na IBAN: 1210010051863000160, model HR63 poziv na broj 7005-713-23230.

IV.

Stupanjem na snagu ovog Rješenja prestaje važiti Rješenje o utvrđivanju cijene obuke i ispita za polaznike Tečaja prometnih redara odnosno službenika jedinica lokalne samouprave (»Narodne novine« broj 55/09).

V.

Ovo Rješenje stupa na snagu osmoga dana od dana objave u »Narodnim novinama«.

Klasa: 011-02/23-01/368

Urbroj: 511-01-152-23-5

Zagreb, 29. kolovoza 2024.

Ministar
 dr. sc. Davor Božinović, v. r.
### NN 107/2024 (13.9.2024.), Pravilnik o izmjenama i dopunama Pravilnika o pristojbama i naknadama za financiranje provedbe službenih kontrola i drugih službenih aktivnosti

DRŽAVNI INSPEKTORAT

1837

Na temelju članka 62. stavka 7. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja (»Narodne novine«, br. 52/21) glavni državni inspektor donosi

PRAVILNIK

O IZMJENAMA I DOPUNAMA PRAVILNIKA O PRISTOJBAMA I NAKNADAMA ZA FINANCIRANJE PROVEDBE SLUŽBENIH KONTROLA I DRUGIH SLUŽBENIH AKTIVNOSTI

Članak 1.

U Pravilniku o pristojbama i naknadama za financiranje provedbe službenih kontrola i drugih službenih aktivnosti (»Narodne novine«, br. 123/22 i 38/23) u članku 30. stavka 2. točka e) mijenja se i glasi:

e) troškove prijevoza automobilom od radnog mjesta osobe do objekta gdje se obavljaju poslovi iz stavka 2. točke a), b), c) i d) ovoga članka i natrag, iznosi 0,50 € po kilometru, a ostali putni troškovi u visini ostvarenih troškova,

Članak 2.

Iza članka 30. dodaje se članak 30.a koji glasi:

»Naknade za pozitivne uzorke

Članak 30.a

(1) Troškovi uzorkovanja veterinarske inspekcije, u slučaju primjene članka 39. stavka 19. Zakona o službenim kontrolama i drugim službenim aktivnostima koje se provode sukladno propisima o hrani, hrani za životinje, o zdravlju i dobrobiti životinja, zdravlju bilja i sredstvima za zaštitu bilja kada ih podmiruje stranka, jednaki su troškovima propisanim odredbama članka 30. ovoga Pravilnika.

(2) Troškovi uzorkovanja čija cijena nije obuhvaćena člankom 30. ovog Pravilnika, a uzeti su u sklopu Plana uzrokovanja hrane životinjskog podrijetla i Plana monitoringa hrane za životinje, iznosi 5,97 € s uključenim materijalnim troškovima i troškovima prijevoza.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/37

Urbroj: 443-01-02-02-24-1

Zagreb, 5. rujna 2024.

Glavni državni inspektor
 dr. sc. Andrija Mikulić, v. r.